SMA Qua 
Oke Take Away 


Nos Special 


Homber cu a 
= Prijs (Y droga hoben 
October 13 


homber y abusa 


di dje condena 
BRIYANDO FUERTE + TRECIENDO CLARIDAD 
565-3232 


a na 2 ana di 
Diabierna 13 October 2023 | = prison 
a 


BEK NOS PAIS [ie 


supervision ta tremendo, 
submision ta teribel 


Y 


RIBA AUTOR DI 


cz E . 
ERS $ Ti > nA e a 
i | > a 1 E qe 7 hs 
E f q = xo j A FS y = 
7 r Ts k cay YAS % y ; 
> 4 À ` à if, NA = 
. - TE MIKE LA |} 
GRAFITI IO MRE MOTE 


Desde awo musica 
lo resona den hal 
principal di Hospital 


TA LANSA PROYECTO 
MUSICAL THE SCHOOL TOUR 
PA E HOBENNAN DI SCOL 
SECUNDARIO 


SYA 
Partido MEP: 

PARTIDO MEP TA FELICITA COPPPAL PA NAN 
DI 44 ANIVERSARIO 


Un organisacion cu tawata instrumental den e logro di 
autonomia di Pais Aruba 


Diahuebs 12 di october, 
e organisacion politico 
COPPPAL ta cumpli su 
di 44 aniversario. Riba 
e fecha aki, na aña 1979, 
Partido MEP, representa 
pa nos Libertador Gilberto 
Francois ‘Betico Croes, 
den feliz memoria, a reuni 
na Oaxaca MEXICO, na 
unda cu nos Partido a 
haya dos posicion den e 
organisacion y awe ambos 
posicion ta wordo ocupa pa 
candidato di nos partido 
Joe Koolman. 


Partido MEP ta miembro 
di COPPPAL desde añanan 
80. COPPPAL, Conferencia 
Permanente de Partidos 
Politicos de America 
Latina y Caribe. Manera 
cu ta conoci desde 1986 
Aruba ta un Pais autonomo 
den Reino Hulandes. E 
autonomia ta resultado 


di un gran lucha hiba pa 
nos libertador y fundador 
di partido politico 
Movimiento Electoral 
di Pueblo (MEP), Betico 
Croes. Durante di e lucha 
aki Betico a forma aliansa 
strategico y importante 
manera entre otro 
COPPPAL y su fundador 
sr. Gustavo Carvajal, den 
feliz memoria. E aliansa 
aki tabata instrumental 
den e logro di autonomia 
di Pais Aruba, pa cual ta 
eternamente agradeci na 
COPPPAL. 


Na final di 2020, COPPPAL 
a otorga Medalla al Merito 
2021 na Lider di Partido 
MEP y Prome Minister 
di Aruba, Evelyn Wever- 
Croes. “Honor al Mérito”, 
ta un reconocimento cu ta 
wordo duna na lidernan 


grandi pa nan balioso 


contribucion na politica di 
LatinoAmerica y Caribe. 
E resultado di e votacion 
unanime di 69 partido 
politico di 30 Pais di 
Latinoamerica y Caribe, a 
wordo basa primeramente 
riba e manera con Lider 
di MEP y su Gabinete a 
maneha nos pais den e 
crisis di Covid. 


Den nomber di Partido 
MEP, Lider di MEP 
Evelyn Wever-Croes 
ta felicita COPPPAl cu 
nan di 44 aniversario 
sirbiendo pueblonan den 
LatinoAmerica y Caribe. 
Partido MEP ta orgulloso 
di ta miembro di un 
organisacion prestigioso 
asina manera COPPPAL. 


“¡Felicidades a COPPPAL 
por su 44 aniversario! Que 
podamosseguirtrabajando 


MBC-ARUBA TA UNI NA LIGHT UP MBC 


Den cuadro di 
concientisacion di Cancer 
di pecho cu a metastisa, 
MBC Aruba a partner 
cu diferente compania 
y organisacion pa cende 
Aruba na Lus di colornan 
di e cinta di MBC, esta 
roos, berde y teal. 


Diabiera 13 di october ta 
e dia cu ta pone atencion 
y a dedica e dia aki na 
MBC, pa es motibo aki 
diabierna dia 13 di october 
2023 pa 6.30pm Minister 
President sra. Evelyn 


aes 
wr) 
a 
wore A ric 


we 


AE 
Wever Croes lo tene un 
rueda di prensa na unda 
lo cende Bestuurstkantoor 
cu e colornan di MBC, 
simultaniamente lo sende 
luz na Rotonde di WEB, 


Gloria Aruba, Willem de 
III toren, Eagle Bowling 
Palace, Paseo Herencia 
Aruba y oficina di Turismo 
(ATA). 

MBC Aruba ta invita 
pueblo di Aruba pa core 
rond saca potret na tur 
localidad, load up bo 
potret cu #MBCAruba 
#stage4needsmore 
#lightupMBC y uni 
na e causa di trece 
concientisacion di e tipo di 
cancer aki. 


juntos por mucho más 
tiempo, logrando cambios 
positivos y unidad para el 


futuro”. 

Announcement of the 
Government of Aruba (GOA) 
Bonds Issue — Afl. 88,000,000.00 
6.25% October 26, 2023 — October 26, 2031 


Issuance pursuant to the State Decree of May 12, 2023 
no. 14 in implementation of the article 2 of the State 
Ordinance of November 24, 2022 establishing the 
budgets of the Ministries of Aruba for the 2023 service 
year and authorizing the Minister of Finance to cover 
its financing needs in the 2023 service year (AB 2022 
no. 145), the articles 3, 5, 6, second paragraph, 7, 15, 
16 and 17 of the State Ordinance Treasury Paper (AB 
1987 no. 3), and articles 2, 3, 4, 9, first and third 
paragraph, 10, 11, 12, second paragraph, 13, 14, first 
paragraph, part a, and second paragraph, 16, 17, 
second paragraph, 18, 19, 20, 27, 28 and 29 of the State 
Decree on Treasury Paper (AB 1988 no. 6). 


The Central Bank of Aruba (CBA) informs you of the 
upcoming GOA bond issue on October 26, 2023. 


Afl. 88,000,000.00 
6.25 percent 

8 years 

October 26, 2031 


Amount: 

Coupon rate: 
Maturity: 
Redemption date: 


Participation in the upcoming GOA bond issue is only 
allowed through the intermediation of a commercial 
bank. Only natural persons and entities that are 
residents of the countries within The Kingdom of 
the Netherlands are allowed to participate in the 
bond issue. Application forms should be submitted 
by the public to their respective local commercial 
bank at the latest on the cutoff date and time 
stipulated by their respective local commercial 
bank. Subsequently, the commercial banks will 
submit these application forms to the CBA on the 
cutoff date and time applicable for these commercial 
banks, which is Tuesday, October 19, 2023 at 12:00 
p.m. at the latest 


Aruba, October 13, 2023 
Centrale Bank van Aruba 

Aruba tin 
Cu Hulanda ta dispuesto 
pa yuda nos mehora nos 
aparato gubernamental, 
nos finansa publico y yuda 


supervision. 


nos haci nos economia 


Parlamentario Alvin Molina (MEP): 


SHON HULANDA KIER DOMINA BEK NOS PAIS 


supervision ta tremendo, submision ta teribel 


mas resiliente ta algo 
di aplaudi, algo pa nos 
gradici Hulanda. Loke 


no ta ok ta cu ta insisti 
di uza e situacion aki pa 
haya mas poder den nos 


Menu 13 okt! 


-Bacalao 


-Mochi pisca mahi mahi 


-Balchi pisca 
-Galiña stoba 


-Chicken cutlet 


-Sanger Yena 


-Porkchop 


---NOS TIN aroz moro of Blanco--- 
NOS SPECIAL 13 okt 


:::Beefcutsmal + crema/Sopi pampuna::: 
por escohe den mini box pa solamente 10 florin 


-Galiña stoba 
-Chicken cutlet 
-Chicken cutsmall 


-Meatball 
-Balchi pisca 


ta bin cu -Aroz- proteinasalada 


746-3571 


565-3232 


pais. Maluza e necesidad 
cu pueblo tabatin durante 
e pandemia pa recolonisa 
nos isla. 


Hulanda ta haya fiansa riba 
mercado internacional pa 
3%. Si Aruba no somete na 
recolonisacion, Hulanda ta 
bende nos e fiansa na 6.9%. 
Cu otro palabra den 20 
aña Hulanda lo gana 600 
miyon florin riba lomba di 
Pueblo di Aruba. Mas erg 
ta cu Hulanda no por duna 
ningun motibo drechi pa 
hustifica esaki. Aruba 
semper a paga su debenan y 
pa colmo ta demonstrando 
un crecemento economico 
prome y despues di e 
pandemia. E unico motibo 
ta cu Shon Hulanda kier 


CONTRACT 


domina bek nos pais. 
Hulanda ta haci kico cu 
ta pa logra esaki, hasta 
presiona nos Minister 
President Evelyn Wever — 
Croes pa firma un contract 
desastroso, pa por scapa 
su pueblo di muri di 
hamber. Miembronan 
di Parlamento Hulandes 
mes ta bisa cu e actonan 
di Gobierno Hulandes 
ta humiliando un pais 
autonomo den Reino y 
ta impone su KIER riba 
Aruba. Esaki solamente 
lo haci bida di Pueblo di 
Aruba mas dificil. 


Ora bo aplica pa un 
fiansa na banco, e banco 
hustamente ta pidi bo 
“payslip” y ta puntra ki 


HIER TEKENEN 


debe mas bo tin. Esaki 
ta pa sigura cu bo lo por 
paga bo debe bek. Pero 
banco no ta dicta den bo 
hogar cual scol bo mester 
manda bo yiu of con bo tin 
cu cushina bo sopi. Wel, e 
banco Hulandes si ta exigi 
tur esaki den nos pais. 
Tin hende ta haci wega 
bisando cu Hulanda a dal 
nos un 69 (6.9%). Esaki no 
ta cuadra, paso ta insinua 
cu ta algo mutuo cu ambos 
partido ta di acuerdo cu 
ne. E realidad ta mas algo 
manda, cara tapa, droga 
y sin vaselin. Mi ta urgi 
Minister President Evelyn 
Wever — Croes pa keda 
renegocia e terminonan cu 
Hulanda na beneficio di 
Pueblo di Aruba. 

ORANJESTAD -— Ayera 
tardi Minister Dangui 
Oduber a anuncia cu 
entrante 1 di januari 2024 
lo aumento e uitkering 
di pensioen di biehes un 
biaha mas cu minimo 3%. 


Como e Minister encarga 
cu SVb, naturalmente 
tin cu pensa riba nos 
grandinan y con pa yuda 
nan den e presion cu 
inflacion ta trece pa nan. 
Tin 2 guera actualmente 
cu ta pone hopi presion 
riba mundo hente y Aruba 
tambe ta wordo afecta pa 
esaki. E factornan externo 
aki ta pone hopi presion 
ariba nos pensionadonan. 
Tarea di gobierno ta pa 
haci loke ta den su alcanse 
pa yuda e pensionado tur 
caminda cu por. 


Aruba tin un recuperacion 


SAO. 

Minister Dangui Oduber 


A ANUNCIA CU LO AUMENTO UITKERING DI 
PENSIOEN DI BIEHES UN BIAHA MAS 


rapido di turismo cu ta 
resulta pa un crecemento 
economico di double 
digits y asina percura cu 
e fondonan di seguridad 
social ta uno stabiel. Pa 
aña aki, esta 2023, Aruba 
lo surpasa e nivelnan di 
aña 2019 cual tawata e 
miho afia pa pais Aruba. 


Danki na e crecemento 
di turismo tin espacio un 
biaha mas pa ahusta e 
uitkering di pensioen di 
biehes. 


Minister Dangui Oduber 
desde 2017 a aumenta e 
pensioen di biehes na 4 
ocasion. A aumenta na aña 
2019, 2020, 2023 y awo 
na januari 2024. Un otro 
aumento di 3% lo yuda e 
pensionado den su poder 
di compra cual sigur ta 
necesario. 


Pensioen specificatie: 


Jaar Gehuwd 
2017 1864 1107 
2018 1864 1107 
2019 1906 1S2 
2020 1948 1157 
2021 1948 1157 
2022 1948 1157 
2023 2046 1215 


Ongehuwd 


Splitsing 
932 
932 
953 
974 
974 


RECTOR PROF. VIOLA HEUGTER A RETIRA DI 
UNIVERSIDAD DI ARUBA 


SDP- Colegio di Supervision di 
Universidad di Aruba ta anuncia 
cu a base di acuerdo mutuo, Rector 
prof. dr. Viola Heutger ta tuma 
despedida entrante 1 di November 
venidero. 


Durante su temporada como 
Rector, varios desaroyo positivo 
a tuma lugar na Universidad, 
entre otro: Introduccion di dos 
programa di nivel Master nobo 
den “Governance € Leadership” 
y “Sustainable Engineering”. 
Acuerdo entre universidad na 
Hulanda, Corsow, Sint Maarten 
y Aruba pa intercambio di 


studiante. Expansion di facilidad 
cu reorganisacion di Centro 
Educativo Cristian, pa logra 
integra un aula pa les, oficina 
administrativo, y cafetaria, y e 
inicio di renobacion di Maria 
Convent. Desaroyo di varios 
curso y presentacion relevante 
pa comunidad di Aruba na The 
Center of Lifelong Learning. 
Esfuerso di prof. dr. Heutger 
a contribui na colaboracion 
internacional pa Universidad di 
Aruba cu ta beneficia studiante y 
enrikece investigacion academico. 
Colaboracion regional a resulta 
den un MOU cu Universidad 


di Corsow, Universidad di St. 
Maarten, y Instituto Pedagogico 
Arubano. 


Heutger lo muda pa Europa unda 
e lo sigui su carera academico, 
incluyendo duna les na “Summer 
School on European Private 
Law” na Universidad di Salzburg 
y lo participa na conferencia 
internacional na Paris, Pisa, y 
Palermo. 


E Colegio di Supervision ta gradici 
Viola Heutger pa su contribucion 
na Universidad di Aruba den 
ultimo dos aña. 

Diaranson ultimo, durante 


Conferencia di Prensa 
di Gobierno di Aruba 
Minister di Enseñansa y 
Deporte Endy Croes hunto 
cu cantante Sr. Levie 
Silvanie, cantante Sr. 
Janiro Eisden y Sra. Dalgis 
Montalvo di Geestelijke 
Gezondheidszorg 
Aruba (GGZ) a anuncia 
e lansamento di The 
School Tour. The School 
Tour ta un proyecto 


Minister Endy Croes: 


TA LANSA PROYECTO MUSICAL THE SCHOOL TOUR PA E 
HOBENNAN DI SCOL SECUNDARIO 


E meta di e proyecto aki ta pa pa crea conscientisacion di 
salud mental y cuido personal na scol secundario 


musical cu e meta di crea 
conscientisacion di salud 
mental y cuido personal 
enfoca riba e hobennan 
di scol secundario. Sr. 
Silvanie ta un artista hopi 
popular di Curacao cu ta 
residencia na Hulanda. 
Despues di dies (10) aña 
Sr. Silvanie ta bolbe cu 
un album y vision nobo, 
uzando su musica y storia 
pa pa yuda e hobennan 
cu ta pasa den diferente 


problema di salud mental. 


Dia 16, 17 y 18 di october 
e alumnonan di Colegio 
Arubano, Filomena College 
y Maria College lo ta e tres 
(3) prome scolnan cu lo ta 
acudiendo na e sesionnan 
di The School Tour. E 
idea di esaki ta pa saca e 
alumnonan di scol y hiba 
nan den un otro ambiente, 
unda cu nan por sinti 
sigur. Alrededor di 300 
hoben di scol secundario 
lo ta participando den e 
proyecto aki, unda cu den 
cada sesion e cantante 
Levi Silvanie lo conta su 
propio storia a traves di 
musica pa encurasha e 
hobennan pa expresa nan 
mes. Durante cada sesion 
un ekipo di profesional 
lo duna e hobennan 
informacion tocante salud 
mental y cuido personal y 
con por mantene un estado 


mental saludabel. Ademas 
di sesion pa e hobennan di 
scol secundario, lo tin un 
evento parti anochi riba e 
tres (3) dianan aki na John 
F. Kennedy Education 
Center Aruba di 7:00 pm 
pa 10:30 pm. 


Dia 16 di october ta enfoca 
riba e hende hombernan, 
dia 17 di october riba e 
educado- y mayornan y 
dia 18 di october lo tin un 
“open panel conversation” 
cu tur stakeholder pa hunto 
trece solucion practico pa 
e situacion di salud mental 
aki na Aruba. Sr. Silvanie 
a expresa cu alrededor di 
tres (3) aña atras el a sinti 
cu su proximo proyecto 
musical mester tin un 
mision diferente, unda cu 
a traves di musica e por 
yuda otro hendenan a base 
di su propio experencia 
personal. 


Sr. Silvanie ta gradici 
Gobierno di Aruba cu ta 
e prome isla cu a brasa 
e proyecto bunita aki y 
ta invita henter Pueblo 
di Aruba pa acudi na e 
eventonan aki otro siman. 
Pa finalisa, Minister Endy 
Croes ta gradici colega 
Minister Rocco Tjon cu 
tambe ta forma parti di e 
proyecto aki y na henter e 
ekipo cu ta trahando den 
colaboracion pa realisa 
e bunita proyecto aki, 
esta Sr. Levi Silvanie, 
Sr. Friso Veenman, Sr. 
Janiro Eisden, GGZ y tur 
stakeholder. Despues di 
e edicion aki lo haci un 
evaluacion di e proyecto 
The School Tour pa analisa 
locual mester mehora pa 
sigui brinda mas hoben 
e posibilidad di participa 
den e proyecto aki. 

- Recientemente, Minister 
di Husticia y Asuntonan 
Social sr. Rocco Tjon, 
a reuni cu Setar, Elmar 
y KPA, den cuadro di e 
avansenan pa cu e proyecto 
di camara di siguridad. 

Manera ta conoci, e 
proyecto aki ta wordo 
ehecuta den diferente 
fase, pa cual motibo e 
ta importante pa reuni 
periodicamente cu tur 


Minister Rocco Tjon: 


PROYECTO DI CAMARA DI SIGURIDAD TA 
CANANDO SEGUN PLANIFICACION 


envolvi, pa asina por haci 
palabracionnan concreto, 
y asina haci miho uzo di 
tur e capacidad y recurso 
cu tin disponibel. 


Banda di esaki, manera 


tambe ta conoci, muy 
pronto e Operation 
Command Center, cual 


lo ta situa na Savaneta, 
lo keda cla den e prome 
kwartaal di 2024, pa asina 
mesora instala e ekipo 


imagennan di e camara di 
siguridad. Di e forma aki 
lo asisti Cuerpo Policial y 


demas departamentonan 
hudicial den no solamente 
resolve crimennan cometi, 
pero tambe preveni y 
mitiga. 


Importante ta pa menciona 


ta desaroya den diferente 
forma rond mundo, y sigur 
no ta algo cu por wordo 
elimina por completo, y 
pesey a base di estudionan, 
informacion, inteligencia 
y partnerships solido cu 
demas paisnan, nos lo 
sigui inverti den tecnologia 
pa asina preveni y mitiga 


Pues, un reunion 
sumamente positivo, cu 
palabracionnan concreto, 
en espera di e fase final 
di e proyecto aki, cual 
un bes mas ta eleva e 
siguridad pa nos hendenan 
y bishitantenan. 


e departamentonan 


cu ta bay maneha tur e 


cu, criminalidad, ta algo cu 


mas cu ta posibel. 


Homber cu a droga hoben homber y abusa 
di dje condena na 2 aña di prison 


Awe mainta Hues di Corte di Husticia a bisa cu 
e ta haya e homber D.H. culpabel di a abusa die 
homber hoben (17). Hues a confirma e exigencia 
di Fiscal. 

SOLO DI PUEBLO por a compronde cu D.H. ta 
para riba cu e no a haci nada pero tanto Fiscal 
como Hues ta hay’e culpabel. 

ACUSADO TA CULPABEL 


Tratamento di e caso a tuma lugar algun siman 
pasa caminda D.H., kende ta liber, a para riba 
cue no a haci nada. 


Awe mainta D.H. no a presenta den Corte pa 
scucha su sentencia. Hues a bisa cu D.H. ta 
wordo acusa di a abusa di un hoben homber 
(17). Hues a bisa cu Fiscal ta haya D.H. culpabel 


y a exigi 2 aña di prison. 

Hues a mustra cu e victima a duna declaracion 
extenso con el a wordo abusa y con e cas di D.H. 
ta paden. Polis durante investigacion na cas di 
D.H. a haya Rush, cu ta un droga. 


Hues a bisa cu D.H. a bay busca e hoben pa traha 
cun’e. Na dado momento D.H. a ofrece e hoben 
Rush pa e hole cu supuestamente lo dun’e forza. 
E hoben a bira tur marea y e momento ey D.H. a 
bay riba dje y a cuminsa kita su carson. Apesar 
cu e hoben tabata bis'e pa stop, D.H. a sigui y a 
chupa e parti intimo di e hoben. 


Despues di a abusa di e hoben, D.H. a bay dun’e 
den auto pa haci algun respondi. 


E hoben na un cierto momento a mira chens pa 
baha for di e auto y core bay. 


Hues a sigui bisa cu den e cellular di D.H. a haya 
mensahe caminda e ta papia cu un persona di 
e droga Rush, cual el a usa riba e hoben. Hues 
ta haya cu D.H. a tacha integridad di e hoben y 
no a respeta e decision di e hoben kende a bisa 
pa stop. 


CASTIGO 

Hues a mustra cu durante tratamento di e caso 
D.H. a keda desmenti y a purba pinta e hoben 
scur. Hues ta haya e exigencia di fiscal na su 
lugar y a condena D.H. na 2 aña di prison. Esey 
ta nifica cu D.H. mester bay sera. 

DETENCION A CAY RIBA AUTOR DI GRAFITI 


Sospechoso di graffiti riba e muraya na unda e 
monumento di tortuga na Eagle Beach ta situa 
a wordo deteni. 

Diabierna 29 september den oranan di 
madruga un patruya di polis tabata na altura di 
Amsterdam Manor. Yegando serca na e retonde 
e patruya di polis a ripara cu desconocinan a 
haci graffiti riba e muraya na unda recien a 


pone e monumento di turtuga. Ta asina cu polis 
di biaha a informa central di polis. Na su turno 
central di polis tuma contacto cu esnan encarga 
cu e monumento encuestion. 

Recherche a wordo poni na altura y na unda a 
cuminsa di biaha cu un investigacion. 


Ta asina cu diamars 10 oktober recherche a 


detene e homber N.A.I.M. 27 aña y nacionalidad 
hulandes relaciona cu e caso di destruccion. 


No ta descarta cu lo por tin mas detencion 
relaciona cu e caso aki. 

Un biaha mas polis ta haci un apelacion pa 
esnan cu sa algo of a wak algo yama e tiplijn di 
polis cu ta 11141 


Prome Minister Evelyn Wever-Croes: 


GOBIERNO DI ARUBA TA UNI DEN PENSAMENTO Y 
ORACION CU E PUEBLO DI ISRAEL 


“Nos ta spera cu sano huicio por prevalece y cu pronto por bin un resolucion pa 


- Diaranson mainta, Prome Minister Evelyn Wever-Croes a inicia e 
conferencia di prensa di Gobierno di Aruba expresando cu Aruba ta 
uni den pensamento y oracion den e situacion di dolor cu ta pasando 


na Israel actualmente. 


Manera ta conoci, diasabra ultimo, Hamas a bombardea Israel pa 6:30 
di mainta. Un acto cruel na unda varios persona a perde nan bida. 
Actualmente, e situacion ta sigui uno critico, cu hopi destruccion, na 
uda tur dia un cantidad grandi di adultonan inocente, y criaturanan 
ta perde nan bida. "Mi ta pidi comunidad di Aruba, pa ban tene 
Israel, Palestina y tur esnan cu di un of otro manera ta envolvi den e 
conflicto aki den oracion, sperando cu sano huicio por prevalece y cu 
pronto por bin un resolucion pa e situacion akinan" Prome Minister 


a expresa. 


e situacion akinan” 

Musica ta trece alegria, ta inspira y eleva bo spirito 


Desde awo musica lo resona den hal 
principal di Hospital 


Horacio 
Hospital 
oficialmente a inaugura un 
grandioso piano 
den HOH su hal principal. 


Recientemente 
Oduber 


Durante e inauguracion 
di e piano aki melodianan 
espectacular a zona 
danki na nos talentoso 
colega Tjerk Koekkoek, 
Olaf Vroegop cu ta yiu 


di director Vroegop y 
tambe invitado special 
sr. Johnny Scharbaay 


cu a deleita tur esnan 
presente cu melodianan 
di nos dushi cultura. 


Segun director di HOH, sr. 
Jacco Vroegop “nos ta di e 
pensamento cu un piano 
lo aumenta e atmosfera 
na nos Hospital y alabes 
lo contribui na e bienestar 
di nos pashentnan y tambe 
coleganan. Musica tin e 
abilidad remarcabel pa 
inspira y eleva bo spirito, 
reduci ansiedad y crea un 
sentido di tranklidad y 
comodidad.” 


Incorporando e piano den 
e ambiente di HOH ta parti 
dinos mision na HOH unda 


ta provee hospitalidad, 
enfocando no solamente 
riba tratamento medico, 
sino tambe e bienestar 
emocional y psicologico 
di nos pashentnan, 
bishitante y coleganan. E 
ta un forma simpel pero 
super poderoso pa haci un 
impacto positivo riba tur 
cu ta drenta nos portanan 
diariamente. 


Tambe como Hospital nos 


ta di pensamento cu pa 


medio di introduccion di 
un piano den nos hal 

principal e lo trece hende 
hunto. Pashent, bishitante 
y staff lo por conecta y 
comparti experiencianan 
musical den un ambiente 
ameno. Hospital ta spera 
cu por encurasha pashent, 
bishitante y coleganan cu 
talento musical pa toca e 
piano grandioso aki y asina 
nos provee un espacio unda 
por expresa creatividad y 
asina aumenta atmosfera 


CENTRAL REGISTRATION o 


MEDICAL DIAGNOSTIC UNIT Oo 


“O 
o> 


ec Al OFFICE BUILDING o 


na HOH. 


Hunta di Directiva ta 
desea di gradici di curason 
e sponsors di Hulanda, 
esta Columbus Medical y 
MP Corporation cu a kere 
di biaha den e idea aki y 
danki na nan apoyo awe 
e ta un realidad pa nos 
tur na HOH y comunidad 
di Aruba! Y corda bon, e 
piano ta di nos tur pues 
sintibo liber pa toca y laga 
musica resona na HOH! 


Sl 
Minister Dangui Oduber 

Innovacion ta sigui, conforme Minister Dangui 
Oduber su maneho! SVb a lansa MiSVb Trahado 
Mobile App 


— Minister di Salud 
Publico sr. Dangui Oduber 
ta contento di por anuncia 
cu ayera tardi e Banco 
Social di aseguradonan 
esta SVb a lansa un App 
pa tur trahado den sector 
priva. E portal aki ta pa 
sigui mehora e servicio y 
efficiencia pa trahadonan 
pa uno mas rapido y facil. 
Awo cu un click un trahado 
por tin contacto direct cu 
SVb, print declaracion, 
por meld ziek, tin su 
historia di trabou y di 
ziekmelding y tambe por 
wak si tur informacion si 
por ehempel su salario ta 


corecto inscribi. 

E mandatario a splica cu 
su vision ta pa brinda un 
servicio moderno na tur e 
aseguradonan por medio 
di innovacion y tecnologia. 
Cu e App aki SVb lo 
funciona na un manera 
mas eficiente treciendo 
aun mas tranparencia 
pa tur trahado. SVb tin 
43,000 trahado di sector 
priva registra den nan 
Sistema y e intencion ta pa 
tur e trahadonan download 
e app y registra. 


Svb ta keda haci 
inversionan continuo pa 


mehora e servicio cu e ta 
duna na su clientenan y 
den e caso di e anuncio di e 
app aki, mehora e servicio 
pa trahadornan. Haciendo 
uso di innovacion y 
technologia svb sigur ta 
muestra con digitalisacion 
ta mehora servicio pa uno 
mas liher y eficiente. 


Un felicitación na director 
sr. Jacob y henter e team 
di SVb pa un otro bunita 
proyecto cu ta na beneficio 
di comunidad. Great pa 
mira cu SVb no solamente 
tin e vision sino nan ta 
ehecuta esaki tambe. 

Laura i Bok’! 
Sunchi 


Directora di biblioteca, sra As- 
trid Britten a haya bishita di au- 
tora di buki pa mucha, Mariska 
Hammerstein awemainta. Sra. 
Hammerstein a duna biblioteca 
3 ehemplar di su ultimo buki pa 
mucha, ‘Laura i Boki Sunchi’ 
(Laura en de kusjesvis). 


Esaki ta un buki na 2 idioma, 
Hulandes y Papiamentu. Pa e tra- 
duccion Mariska a haya ayudo di 
sra. Joyce Pereira y sra. Merly Au- 
gustin y e bunita ilustracion ta di 
Timothy Lampe. Esaki ta un pub- 


licacion di Request Publishing. 
Laura ta gusta landa den lama y 
tambe snorkel pa e por wak tur 
e piscanan bunita y colorido. E 
ta wak hopi pisca, tur sorto pero 
un ta su faborito. Un pisca cu lep 
grandi, ta parce cu e ta duna hopi 
sunchi. Ora cu Laura ta den lama 
e ta wak hopi plastic y sushi. Hopi 
laf, no? Plastic no ta bon pa e pis- 
canan... 


Mariska Hammerstein a nace na 
Rotterdam den un famia grandi 
di 9 yiu. E tin un trayectorio largo 


den mundo di publicacion di buki 
como editora y autora. Mariska 
Hammerstein ta bishita Aruba 
pa vakantie y tambe pa tene rela- 


cionnan di trabou bon. Diasabra 
awor e ta presenta su buki pa mu- 
cha na Plaza bookshop entre 110r 
y 10r di merdia. 


Pink Hike Mary Joan Foundation 


Luna di Oktober ta e luna 
na unda comunidad di 
Aruba tambe ta duna un 
extra atencion na can- 
cer di pecho. Mary Joan 
Foundation, celebrando 
16 anja di existencia ta 
recaudando fondo pa por 
sigui brinda servicio na 
comunidad di Aruba y su 
clientenan. 

Anualmente durante luna 
di Oktober, Mary Joan 
Foundation ta recauda 
fondo atravez di collect y su 
conocido Pink Walk. E aña 
aki Mary Joan Foundation 
kier conecta bo cu natura- 
lesa. E conocido Pink walk 
ta hanja un cambio y lo 
tin un Pink Hike titula * 
Discubri Naturalesa, Dis- 
cubri bo mes”. Di e forma 
aki poniendo atencion no 
solamente ariba e cancer 
di pecho pero tambe nos 
salud mental. 

Caminata ta tuma lugar 
dia 29 October, pa 6:30 am 
saliendo di Bushiribana 
direction Natural Bridge y 
termina na e mesun punto 
di salida. Contribushon 
ta AWG 15,-. E prome 100 
participantenan pa e Pink 
Hike lo ricibi un goodie 


bag cu productonan di 
Martijn Trading- Libresse 
y Aruba Aloe. 

E biaha aki nos lo hasi un 
competencia entre cada 
participante cu bin cu 
nan tshirt, cups of thermo 
miho decora na e thema di 
nos caminta, logo di Mary 
Joan Foundation of sinta 
ros. Ganadornan lo por 
gana entre otro weekend 
stays, day pass, dinner for 
two y mucho mas. 

Un peticion ta bai na tur 
participante pa bin bisti 
den colornan light y bright 
por decora boso tshirt cu 
lus tambe pa nos por saka 
un bunita potret di recu- 
erdo mientras nos ta hike. 
Na momento cu cumpra 
10 tickets of mas, nos lo 
por entrega e ticketnan pa 
boso. 

Nos ta encurasha tur par- 
ticipante pa jega tempran 
ja caba for di 6or di mainta 
pa stretch pa por duna ini- 
cio pa 6.30 am na e pink 
hike. 

Na final di e hike lo por 
disfruta di un Dushi coffee 
di Nescafe, yoghurt di Elle 
& Vire, Spa water y algun 
sorpresa mas. 


Un danki na tur e sponsor 
nan cu ta hasi e pink hike 
aki un realidad. 

Un jamada ta bai na tur 
comerciante cu ta desea 
di pone un collect box den 
nan negoshi pa tuma con- 
tacto cu nos. Mary Joan 
Foundation ta desea di 
por collecta 60 mil florin 


pa asina cubri gastonan 
di e fundacion. Durante 
aña fundacion tur luna ta 
hasi actividadnan pa e cli- 
entenan, duna sosten di 
tratamento di psycologo y 
tambe e proyecto Un pelu- 
ca un sonrisa. 

E anja aki nos tin na benta 
sinta ros pa AWG 3,- y nos 


Pin di fundacion pa AWG 
7,50. 

Tickets pa e Pink Hike ta 
obtenibel na Mary Joan 
Foundation, Caya Appel- 
dam #2 Dakota na Atha 
Building. Por whatsapp 
na 594-0919 y sigui nos 
ariba Facebook Mary Joan 
Foundation. 

ARUBA- 12.10.2023. Bou 
virusnan respiratorio nos 
ta referi na virusnan cu ta 
ocaciona sintoma di griep 
cerca e ser humano. Tin 
diferente tipo di e virus- 
nan aki cu ta ocaciona 
sintomanan di griep, pero 
dos (2) en particular ta 
conoci pa ocaciona com- 
plicacion serio y asta mor- 
to serca personanan cu 
ta forma parti di e grupo 
di risico den nos comu- 
nidad. E dos virusnan cu 
nos ta referi na dje aki ta 
e virus di Influenza y CO- 
VID-19. Durante e periodo 
di 1999-2021 Aruba a reg- 
istra 18 morto a causa di 
Influenza, di cual 83.3% 
ta personanan 65+ aña di 
edad. E virus di COVID-19 
tambe ta sigui percura pa 
‘opnames’ den hospital y 
tambe morto. 

Pa proteha e grupo di ciu- 
dadanonan na risico den 
nos comunidad di bira 
hopi malo, desaroya com- 
plicacion of fayece debi na 
infeccion cu un die dos vi- 
rusnan aki, DVG ta infor- 
ma cu lo cuminsa ofrece 
dentro di poco e vacuna 
anual di Influenza y tambe 
e vacuna di COVID-19 cu 
ta contene e variante mas 
actual. 

Ciudadnonan cu ta cay 
bou di grupo di risico ta 
wordo fuertemente con- 
seha pa tuma e vacuna 
di influenza y COVID-19 
cu lo ser duna completa- 
mente gratis. 

E siguiente personanan ta 


aN 


I 
RUDA TENE 
aires 
XS ES AAA 
XEO 


SMG 


“Mantene bo defensa halto” 
Vacunacion contra virusnan respiratorio 
COVID-19 y Influenza 


cay den e categoria di gru- 
po di risico aki: 

. Adulto mayor di 
60 aña of mas 

. Clientenan di cas- 
nan y centronan di cuido 

. Ciudadano entre 
edad di 18 cu 59 aña cu 
anualmente riba conseho 
di dokter di cas of special- 
ista ta busca nan vacuna 
di Influenza 


O Esaki ta inclui es- 
nan cu obesidad (BMI 
>40) 

. Adulto y mucha 


cuminsando for di 6 luna 


di edad cu ta mentalmente 
incapacita 

° Dunadornan di 
cuido cu tin contacto cu 
pashent 


E grupo di risico cu ta 
wordo fuertemente con- 
seha pa tuma unicamente 
e vacuna anual di COV- 
ID-19 ta ensera: 

. Adulto y mucha 
cuminsando for di 6 luna 
te cu 59 aña cu riesgo 
medico halto (por ehem- 
pel es cu ta sufri di malesa 
cu ta debilita nan sistema 


Mantene 
BO DEFENSA 


halto 


cu e refuerso anual 
di e vacuna contra 
COVID-19 y influenza. 


inmunologico) 

. Hende muhe na es- 
tado rond di 22 siman. Pa 
e miho proteccion ta con- 
seha pa vacuna den e di 2 
trimenster di embaraso. 


Comunidad general entre 
edad di 6 luna cu 59 aña 
cu ta sano, y no ta cay bou 
di grupo di risico no ta bin 
na remarke pa ricibi e va- 
cunanan aki na e momen- 
tonan aki. 


Den e siguiente dianan 
DVG lo bay ta informando 

cua ta e localidadnan den 
diferente bario y dianan 
durante cual e gruponan 
aki riba menciona por 
pasa pa busca nan vacuna 
di Influenza y/of COVID. E 
gruponan cu ta wordo re- 
comenda pa ricibi tur dos 
vacuna por ricibi esaki- 
nan na mes momento sin 
ningun precupacion. DVG 
lo ta comunicando e gru- 
ponan di riesgo cu dokter- 
nan di cas y specialista, pa 
asina nan por recomenda 
esnan cu ta bin na re- 
marke, pa tuma esaki. 

Ciencia tras di proteccion 
di parha 


A lansa oficialmente un 
proyecto nobo di DCNA 
"Monitoreo pa Conserva- 
cion di Biodiversidad di 
parha den Caribe Hulan- 
des". Mediante combina- 
cion di miho capacitacion, 
estudionan di campo y 
uzo di un programa di 
monitoreo standarisa, 
awor e organisacionnan 
local di maneho di natu- 
ralesa por contribui miho 
na monitoreo y protec- 
cion di e poblacionnan di 
parha di tera y nan medio 
ambiente den henter Ca- 
ribe Hulandes. 

Atraves die proyecto nobo 
aki, Dutch Caribbean Na- 
ture Alliance (DCNA) tin 
como meta ekipa e or- 
ganisacionnan di maneho 
di naturalesa (parkenan): 
Fundacion Parke Nacional 
Aruba (FPNA), Stichting 
Nationale Parken Bonaire 
(STINAPA), Investigacion 
y Maneho di e Biodiver- 
sidad di Caribe (CARM- 
ABI) , Saba Conservation 
Foundation, St. Eustatius 
National Parks (STENA- 
PA) y Nature Foundation 
St. Maarten, cu e her- 
mentnan pa monitorea ac- 
tivamente e poblacionnan 
di parha di tera y analisa e 
datonan. E proyecto aki ta 
mas cu un simpel compi- 
lacion di dato; e ta un ini- 
ciativa dinamico, impulsa 
pa ciencia y diseña pa 
facilita analisis integral 
y intercambio di conoce- 
mento, ofreciendo infor- 
macion tocante salud di 
e ecosistemanan local. E 


proyecto a cuminsa e aña 
aki y lo extende te na e 
prome trimester di 2028. 
E proyecto ta financia pa 
Ministerio di Agricultura, 
Naturalesa y Calidad di 
Alimento y e actividadnan 
di DCNA ta financia pa 
Loteria di Codigo Postal 
di Hulanda. 

Salud Ecologico 

E parhanan ta ofrece un 
lens unico a traves di cua 
e parkenan por evalua 
salud general di nan eco- 
sistemanan. Ademas, e 
parhanan ta hunga un rol 
crucial den ecosistema in- 
sular, por ehempel, polin- 
isando flor, distribuyendo 
simia, y nan ta enfatisa 
importancia di e areanan 
proteha pa cierto especie 
vulnerabel di distribucion 
restringi. Door di sigui 
e abundancia relativo y 
composicion di e espe- 
cienan di parha den dife- 
rente tipo ambiental, por 
obtene un serie di cono- 
cemento clave na nivel 
insular, interinsular y re- 
gional. 

Un di e metanan ta pa 
compronde miho e abun- 
dancia relativo di parha, 
tanto den especie gen- 
eral como den especie 
specifico. A traves di un 
observacion cuidadoso, 
e proyecto aki lo trata na 
discerni patronchinan y 
fluctuacionnan a lo largo 
di e estacionnan y tempo. 
E fluctuacionnan aki no 
ta solamente indicado di 
bida di parha, sino ben- 
tananan pa un ecologico 


MASHA DANKI 


DONANTE! 


STICHTING 6 


BLOEDBANK 
ARUBA 


dinamico mas amplio. 
Adicionalmente, e proyec- 
tonan lo investiga com- 
posicion di e especienan 
di parha den varios medio 
ambiente durante aña. Es- 
aki lo duna e parkenan un 
miho comprension di con 
e ecosistemanan local ta 
evoluciona y adapta nan 
mes durante aña. 

E esfuersonan di monito- 
rea lo yuda garantisa cu 
e especienan menasa ta 
keda identifica na tempo 
pa influencia nan sobre- 
vivencia a largo plazo. 
Ademas, e cambionan 
(of ausencia di nan) den 
tamaño di poblacion di 
parha por indica un cam- 
bio of stabilidad ambien- 
tal. Di e manera aki, mon- 
itorea poblacion di parha 
por bisa nos mas tocante 
"salud" di naturalesa en 
general. Esaki ta yuda e 
parkenan evalua e exito 
di conservacion y adapta e 
accionnan di maneho den 
caso cu ta necesario. 
Metodologia 

Na aña 2022 DCNA a 
brinda personal di e 
parkenan oportunidad di 
asisti na PROALAS bird 
monitoring workshop in 
the Dominican Republic, 
organisa pa BirdsCarib- 
bean. Pa medio di Grupo 
di Trabou di Investigacion 
y Monitoreo di DCNA, e 
parkenan a opta pa utili- 
sa e protocol PROALAS 
como metodo standarisa 
di monitoreo di parha di 
tera. Danki na e protocol 
standarisa aki, e datonan 
compila den e programa 
aki lo ta comparabel entre 
eislanan di Caribe Hulan- 
des y resto di e region di 
Caribe y Zuid-Amerika. 
Lo realisa censo di parha 
dos biaha pa aña, specifi- 
camente den luna di 
maart/april (post- tem- 
porada di yobida) y den 
luna di october/november 


(pre- temporada di yobi- 
da) na tur seis isla di Ca- 
ribe Hulandes. E estudio- 
nan aki lo wordo realisa 
pa park rangers capacita y 
otro expertonan di parha. 
Un compromiso Comparti 
cu Ciencia 

E proyecto aki tambe lo 
contribui pa logra e meta- 
nan strategico relaciona 
cu e parhanan (di tera) y 
nan habitat como parti 
di Nature and Environ- 
ment Policy Plan (NEPP) 
di Ministerio di Agricul- 
tura, Naturalesa y Calidad 
di Alimento (LNV), In- 
frastructura y Maneho di 
Awa. (I&W). E proyecto a 
keda desaroya den consul- 
ta cu Wageningen Univer- 


sity & Research pa garan- 
tisa cu por uza esaki den e 
informacionnan relaciona 
cu “State of Nature of the 
Caribbean Netherlands 
Reporting”. Ademas, pa 
promove transparencia y 
fomenta colaboracion, tur 
dato compila lo ta accesi- 
bel a traves di e database 
Biodiversidad di Caribe 
Hulandes (DCBD), Obser- 
vation.org y BirdsCarib- 
bean. E compromiso aki 
di comparti dato ta pasa 
frontera, pa sigura cu e 
esfuersonan di conserva- 
cion impulsa pa ciencia 
ta beneficia no solamente 
Caribe Hulandes, sino 
tambe e comunidad cien- 
tifico mundial. 


VALIDO TE DIABIERNA 13 DI OCTOBER 2023, 
18:00 ORA 


TEMPO: 

AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 45 GRADO CEL- 
SIUS 
UV INDEX: 12 
TEMPO TROPICAL SIGNIFICANTE: 
TORMENTA TROPICAL SEAN TABATA SITUA NA 
1455 KM 
WEST DI ISLANAN CABO VERDE Y TA MOVE 
NOORDWES 


CU 17 KM PA ORA. BIEN 


POTENCIAL DI AWACER! 4 
1 MM; LOCALMENTE ESAK 


[MO 24 ORA: 
TA DIFE- 


REGISTRACION DI TEMPERATURA (GRADO 


NICE 


IUS) Y 


AWACERO (MM) DE N ULTIMO 24 ORA (8’AM PA 
SAM): 
PRONOSTICO DI TEMPO PA PROXIMO 3 DIAN- 


AN: 


PARCIALMENTE NUBLA CU UN AWACERO 
BREVE. 

BIENTO LO TA FOR DI DIRECCION OOST TE 
OOST- ZUIDOOST Y MODERA TE BASTA 
FUERTE; 

POSIBLEMENTE FUERTE DEN RAFAGA. 
TEMPERATURA (GRADO CELSIUS) 
MAX / MINLO TA: 32 / 27 

Update Encuesta Forsa 
Laboral 2023 


Entrante 15 di september 
2023 Oficina Central di 
Estadistica (CBS) con- 
huntamente cu Departa- 
mento di Labor y Inves- 
tigacion (DAO) y Centrale 
Bank di Aruba (CBA) 
ta ehecuta e Encuesta 
di Forsa Laboral 2023 
(LFS2023). E LFS2023 
tin como meta principal 
pa haya un bista detaya y 
actual di e mercado lab- 
oral di Aruba. Tambe lo 
colecta informacion di e 
caracteristicanan di per- 
sonanan cu ta participa 
y tambe di esnan cu no 
ta participa na e mercado 
laboral. Di e forma aki por 
haci analisis profundo di e 
composicion di e mercado 
laboral di Aruba y tambe 
por compila indicadornan 
importante, manera e.o. e 
tasa di empleo y desem- 
pleo na Aruba, e grado 
di participacion di hende 
homber y hende muhe 


na e mercado laboral y e 
nivel di educacion di es- 
nan cu ta emplea y no ta 
emplea. 

Update 

Te cu diahuebs mainta 12 
di october 2023 ya a col- 
ecta informacion di 1500 
hogar. 


Privacidad 

Mester enfatisa cu tur 
informacion lo wordo 
procesa anonimamente 
y lo wordo publica sola- 
mente den forma agrega. 
E informacion colecta lo 
yuda esnan encarga cu 
stipulacion y ehecucion di 
maneho riba tereno lab- 
oral pa haci esaki cu mas 
efectividad y basa riba 
datonan actual di Aruba. 
E informacion colecta 
tambe lo sirbi pa informa 
esnan den sector priva 
como tambe esnan den 
sector di enseñansa y in- 
vestigacion, y e publico en 


ii 


general di e desaroyonan 
mas recien riba e mercado 
laboral di Aruba. 

E privacidad di cada hog- 
ar y cada persona cu ta 
participa na e LFS2023 ta 
wordo garantiza pa e team 
di investigacion (CBS, 
DAO y CBA). E informa- 
cion colecta lo contribui 
na duna un bista comple- 
to di e desaroyonan actual 
riba e mercado laboral di 
Aruba. Pesey e participa- 
cion di cada hogar y cada 
persona cu wordo acerca 
pa nos team di encuesta- 
dornan ta esencial! 

Nos ta gradici tur hogar y 
tur persona di antemano 
pa nan participacion na 
e LFS2023. Pa mas infor- 
macion tocante e Encuesta 
di Forsa Laboral 2023 por 
tuma contacto libremente 
cu e team di CBS/DAO di 
dialuna pa diabierna du- 
rante ora di oficina (7:30 
am - 4:30 pm), na number 
di telefoon 524-7433/523- 
7720 of por manda un 
e-mail na cbs@setarnet. 
aw of via directiearbeid@ 
aruba.gov.aw 


Paardenbaaistraat 10, Oranjestad, Aruba Tel.: (297) 525 - 7555 
www. lottoaruba.com 

Corte di Prome Instancia 19 oktober 202 


Horario | Sospechoso 


Acto Castigabel 


[08.30 | L.L.T.D. 


T.D. ta wordo acusa di posesion di un arma di candela den e periodo di 8 
di oktober 2022 te 2 di december 2022. E ta wordo acusa di maltrato 
pisa cu un arma riba 11 di december 2021. E ta wordo acusa di e comete 
violencia den publico riba 17 di februari 2021 y riba 15 di september 
2020. 


H. ta wordo acusa di a maltrata un persona cu un arma (un copi) riba 19 
di mei 2023. E ta wordo acusa di a maltrata un otro persona cu un arma e 
mes dia ey, dor di mande cu un pida vaas kibra. 


C. ta wordo acusa di a maltrata un persona riba 24 di december 2022, 
dor di dal e den su cara. 


D. ta wordo acusa di a maltrata su casa riba 23 di oktober 2022, dor di 
pushe y dal e cu forza na su cabez. E ta wordo acusa di a menaza e casa 
cu morto riba e fecha menciona dor di bise: "Mi ta coy un pistool y dal bo 
un bala of mi ta coy un cuchio y hinca bo”. 


+ 
B. ta wordo acusa di a intencionalmente maltrata un persona riba 19 di 
maart 2022, dor di dal e y scop e varios biaha na su cabez y/of curpa. 

Celebracion di siman internacional di 
Housekeeping na Hilton Aruba Resort & Casino 


PALM BEACH - Na Hil- 


ton Aruba Caribbean Re- 
sort & Casino, un estadia 
bunita ta cuminsa cu es- 
pacionan fresco y com- 
fortabel, bao e estimado 
guia di e resort su depar- 
tamento di Housekeep- 
ing. E team dedica aki ta 
traha  incansabelmente 
pa percura cu cada dia ta 
yena cu entusiasmo y bon 
ambiente, segurando cu e 
bishitante su experiencia 
ta consistentemente ex- 
cepcional. 


Cada aña durante e siman 
di celebracion aki, un pro- 
grama detaya di actividad, 
interno manera tambe ex- 
terno, ta keda compila cu e 
meta pa mustra aprecio na 
e contribucion di e depar- 
tamento resultando den 
operacion suave di e hotel. 


E actividadnan ta diseña 
pa entretene, premia y 
reconoce e empleadonan 
di housekeeping pa nan 
tremendo trabao, incluy- 
endo toke diario di apre- 
cio cumisando na dialuna 


cu un desayuno mainta 
trempan, culminando cu 
un happy hour di tres ora 
riba diabierna den un Bus 
Party. Durante e siman e 
empleadonan a disfruta 
di cupcakes, bingo, pizza 
y ice cream, den gratitud 
pa standard halto di limp- 
lesa y mantencion cual 
nan semper sa di sobre- 
sali, den mantencion di e 
cambernan y espacionan 
publico. 


International Housekeep- 
ing Week, IEHA, ta wordo 
celebra mundialmente 


desde 1981, butando un si- 
man na banda pa enfoca 
tur atencion y reconoce- 
mento na e profesionalnan 
aki di mantencion cu ta 
traha den hotels, resorts y 
otro facilidadnan publico, 
manteniendo un ambiente 
as limpi, safe y saludabel 
pa un y tur, dia aden y dia 
afo. Danki pa boso tra- 
bao y compromiso, Bibi 
Rampersuad, Director di 
Housekeeping ta expresa, 
y un danki pa yuda haci 
e estadianan na e resort 
mas memorabel tambe ai- 
nda pa e bishitantenan. 


Pag. 15 


STAG. 


Diabierna 13 October 2023 


Bunita recepcion pa director a.i. di 
Arubahuis Glenda Hernandez 


Den Haag — Na Arubahuis 
a tuma lugar un recepcion 
pa despedi di director a.i. 
di Arubahuis drs. Glenda 
Hernandez. 

Na e ocacion aki Minis- 
ter Plenipotenciario mr. 
Ady Thijsen a hiba pal- 
abra unda ela menciona 
cu Glenda a keda apunta 
como director a.i. pa tres 
luna. Despues esaki a 
wordo prolonga. E tem- 
porada ey Arubahuis 
tabata pasando den un 
periodo dificil. Pesey mi 
ta contento cu Glenda ta- 
bata dispuesto pa ocupa e 
funcion aki pa un periodo 
mas largo pa asina atende 
cu algun asuntonan hopi 
importante. Un di e asun- 
tonan ta e renobacion di 
e edificio di Arubahuis. 
Danki na e determinacion 
di Glenda, por a atrae per- 
sonanan profesional pa a 
guia e proceso aki. E pro- 
jecto ta canando bon y se- 
gun plan, asina Minister 
Thijsen a bisa. 

Otro aspecto di Glenda 
como director a.i. segun 
sr. Thijsen tabata su com- 
promiso y comprension cu 
e personal y a traha pa en- 
grandese e sentimiento pa 
ta un team bou di e per- 
sonal. Minister Thijsen: 
‘Tambe Glenda tin hopi 
comprension pa e situa- 
cion di nos studiantenan y 


nan problemanan. Maske 
cu algun biaha e mensahe 
ta dificil, Glenda den esey 
semper tabata skerpi y 
hopi cla. Nos como Aruba- 
huis por haci hopi, pero 
no tur cos. E situacion 
cu camber pa studiante 
ta un problema di henter 
Hulanda. Nos por bisa e 
studiantenan pa inscribe 
na tempo; esaki no ta un 
garantia cu bo ta haya un 
camber, pero e ta haci bo 
chens mas grandi. Tambe 
mi mester bisa cu Glenda 
tabata un sosten impor- 
tante pa e departamento 
di enseñansa di Aruba- 
huis.’ 

Por ultimo Minister Thi- 
jsen a gradici Glenda pa 
tur loke ela haci y nifica pa 
Pais Aruba unda ela pone 
su experticio y determina- 
cion pa un mihor Aruba, 
sigur riba e tereno social. 


Studiementor Rasnaly 
Cart a lesa un discurso di 
ex-studiementor Lourdes 
Bramble-Tromp den 
nomber di e mentornan. 
Den su discurso Lourdes a 
bisa di ta admira e calidad 
professional di Glenda pa 
ta un persona social y din- 
amico, dispuesto pa scu- 
cha y bin cu solucionan pa 
problemanan; un persona 
cu hopi experencia riba 
tereno social y den fun- 


cion di maneho y gerente. 


E programa a termina 
unda Glenda mes a dirigi 
palabra na e invitadonan 
presente. Ela cuminsa na 
bisa cu ela stop como di- 
rector di Departamento pa 
Asuntonan Social na Aru- 
bay a dicidi pa bin Hulan- 
da y Prome Minister a haci 
un apelacion na Glenda pa 
atende cu Arubahuis. ‘Re- 
traso den nombracion di 
un director pa Arubahuis 
a haci cu mi a keda pa 16 
luna y awor mi mes a tuma 
e decision - pa motibonan 
personal - pone un punto 
final na e trabao di direc- 
tor a.i. di Arubahuis. Mi 
mester bisa cu mi carera 
professional pa casi 35 
aña tabata den diferente 
posicion ehecutivo na Hu- 
landa, entre otro 15 añ na 
Gemeente Utrecht. ‘Pami 
e trabao mas bunita ta- 
bata programa manager 
pa “Community that care” 
cu tabata un programa di 
Nederlands Instituut voor 
Zorg en Welzijn (NIZW). 
Na 2016 mia regresa Aru- 
ba y a traha pa seis aña 
como director di Depar- 
tamento pa Asuntonan 
Social y banda di esaki 


mi tabata tin un bunita 
funcion como programa 
manager di e Social Crisis 
Plan, asina Glenda a bisa. 
Den su discurso Glenda a 
repasa riba puntonan car- 
dinal cu ela atende como 
director a.i. di Arubahuis. 
‘Den mi encargo mi a 
traha na 2022 - conhunta- 
mente cu e Minister Pleni- 
potenciario y e personal - 
un Plan di Reorganisacion 
Alternativo, cual plan ta 
den espera pa aprobacion 
y ehecucion. Tambe mi a 
desaroya hunto cu e Min- 
ister Plenipotenciario y 
e personal un plan pa vi- 
sion y un plan di trabao pa 
e siguiente cuater aña. E 
plan aki pa casi un aña ta 
den ehecucion.” 

“Tur e preparacion nesesa- 
rio pa renobacion di 
Arubahuis a start desde 
juni di e aña aki hunto cu 
DOW. Ta asina cu a apun- 
ta un project manager 
den persona di Alvin Ri- 
ley. Den coordinacion cu 
DOW a cana e trayecto pa 
yega na un architecto pa 
haci e trabao y pa despues 
Aruba aproba esaki, asina 
Glenda a bisa. 

Glenda a bisa cu ela traha 
duro pa drecha e posicion 


di studiantenan Arubiano. 
Riba e tereno aki segun 
Glenda a bai hopi aten- 
cion na reunionnan riba 
un base regular cu e otro 
Gabinetenan di Minister 
Plenipotenciario, e Na- 
tionale Ombudsman y cu 
Ministerionan cu ta re- 
garda e situacion di stu- 
diantenan Caribense, cu 
ta confronta problema ora 
nan bin studia na Hulan- 
da. Pesey Glenda a gradici 
hopi instancianan cu a 
yuda den esaki pa nan 
cooperacion. 

Finalmente Minister Thi- 
jsen den nomber di e per- 
sonal di Arubahuis a duna 
Glenda un regalo como 
gratitud y aprecio pa su 
trabao pa Arubahuis. 
Nota pa redaccion: E 
potretnan ta cortesia di 
Arubahuis 

Señor ta mi Wardador, mi no tin falta di nada 
Den cunucu yen di yerba berde, E ta pone mi sosega 
E ta hiba mi na awa trankil, pa mi bolbe haya forsa 

Mi tin Dios pa Wardador, pues mi no tin falta di nada 
Cu inmenso tristesa na nos curason, 
pero conforme cu boluntad di Dios 
y agradecido pa tur locual el a haci y significa pa nos, 
Nos ta participa fayecimento di: 


- Sr. Geronimo “Chomon” Croes 
< Ex empleado di Lago 
* 30 september 1934 — 
+ october 2023 


- a ae a 
ot nomber di su: 


Esposa: Ida Maria Croes-Ras 
Yiunan : Roland y Carina Croes 
Haime y Rosalinda Croes 
Nietonan: John Jowel Maduro 
Zedrick Croes 
Considera como nieto: Answin Lacle 
Rumannan den feliz memoria: Ana Maria Boekhoudt-Croes y famia 
Paulus Croes y famia 
Elizabeth Feliciana-Croes y famia 
Francisco Croes y famia 
Constancia Kelly-Croes y famia 
Porfilio Croes y famia 
Swa y cuñanan: Zenovia Wever-Ras y famia 
Rosenda Ras 
Juan (Nato) Ras y famia 
Casimira Ras 


Ayudantenan: Kathy, Bibi, Rob, Margarita 


Sobrina y sobrinonan, prima y primonan, comer y compernan, 
ihanan, bisiñanan, amigonan y demas famia 
Ta invita pa asisti na e acto di entiero cual lo tuma lugar 
diamars 17 october 2023 pa 4'or di atardi saliendo di 
Misa Inmaculada Concepcion pa santana De Vries na Santa Cruz 
E restonan mortal lo ta reposa den misa for di 2or di atardi 
Oportunidad pa condolencia lo ta dialuna 16 october 2023 
na The Olive Tree Funeral Care & Crematory na Piedra 
Plat di 7pm pa 9pm 
Disculpa nos si den nos tristesa nos por a lubida di menciona 
un of otro famia. 
Nos ta lamenta cu despues di entiero no ta ricibi bishita di 
condolencia na cas. 


Gradicimento y Invitacion 


Pa medio di esaki famia kiera gradici tur esnan 
cu na un manera of otro a duna nos sosten, con- 
suelo y forsa 
durante e tempo dificil cu e fayecimento y entiero 
di nos defunto stima: 


Jozef (Baby) Donald Arends Jr. 


Boso muestra di atencion ta di hopi aprecio y un 
gran sosten pa nos. Un danki na un y tur cu a 
manda carchi, krans, whatsapp, email y a hasi 

yamada nan telefonico. 
Boso muestra di atenshon tabata un gran con- 
suelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 Santo Sacrificio di Misa na 
misa San Franisco na Playa; , diabierna 13 di oc- 
tober pa 7 pm y diabierna 14 di october pa 7 pm 


Boso presencia ta altamente aprecia. 


